b'\n_START_ARTICLE_\nBryn Celli Ddu\n_START_SECTION_\nSpomenik\n_START_PARAGRAPH_\nBryn Celli Ddu na splo\xc5\xa1no velja za eno najbolj\xc5\xa1ih prehodnih grobnic v Walesu.  V primerjavi z mnogimi kamnitimi grobnicami s komorami to ni samo popolna prehodna in pokopna komora, je tudi pokopana pod gomilo ali kupom kamenja, ki je bila leta 1929 po izkopavanjih ponovno narejena. Danes je prehod dolg 8,4 metra, prvih 3,4 metra je nepokritih in s parom portalnih kamnov. Glavni prehod je med navpi\xc4\x8dnimi plo\xc5\xa1\xc4\x8dami kot stenami, pokrit je z vrsto kamnitih preklad.  Gomila, v bistvu je manj\xc5\xa1a, kot je bila prvotna, ne zapira ve\xc4\x8d popolnoma pogrebne komore, tako da je zadnja stena odprta navzven, kar dopu\xc5\xa1\xc4\x8da prodor naravne svetlobe. _NEWLINE_Ve\xc4\x8d nenavadnih kamnov je. V grobni komori je samostojno stoje\xc4\x8d gladek kamnit steber, pribli\xc5\xbeno 2 m visok, zelo zaobljene oblike. Oblikovani kamni te vrste so zelo redki. Rupert Soskin in Michael Bott sta menila, da so to okamneli ostanki debla. _NEWLINE_Onstran zadnje stene komore je na kraju, ki je bil neko\xc4\x8d v gomili, replika Kamna z vzorcem (Pattern Stone). Bil je najden, pokopan pod gomilo in postavljen na prvotni kraj, ko je bil tu henge namesto grobnice. Vzorci v obliki valov ali serpentin se vijejo okoli obeh strani kamna. V grobu je \xc5\xa1e en kamen z majhnim spiralnim vzorcem, a je njegova verodostojnost vpra\xc5\xa1ljiva. _NEWLINE_Zunaj grobnice obro\xc4\x8d robnih kamnov ka\xc5\xbee prvotni obseg gomile in prav tako je mogo\xc4\x8de videti \xc4\x8drto jarka prej\xc5\xa1njega spomenika henge. Menijo, da so trije kamni, vidni v kamniti gomili, del kamnitega kroga v tistem \xc4\x8dasu._NEWLINE_Prehod je pribli\xc5\xbeno poravnan s poletnim solsticijem ali z obdobjem nekaj tednov po njem, ko son\xc4\x8dna svetloba najde pot do zadnje stene grobne komore. _NEWLINE_Spomenik je del sistema neolitskih in bronastodobnih spomenikov. \xc5\xa0e dve drugi gomili so odkrili na jugu Bryn Celli Dduja, medtem ko sta na obmo\xc4\x8dju takoj na zahodu menhir ali stoje\xc4\x8d kamen ter skalni izdanek z vklesanim vzorcem.\n_START_SECTION_\nPrvotna uporaba\n_START_PARAGRAPH_\nNajzgodnej\xc5\xa1i ugotovljeni ostanki so vrsta petih lukenj (ostanki stebrov). Radiokarbonska analiza borovega oglja iz dveh jam, narejena leta 2006, je pokazala, da so iz pribli\xc5\xbeno 4000 let pred na\xc5\xa1im \xc5\xa1tetjem, torej iz konca mezolitika in 1000 let pred naslednjo fazo uporabe. [6] Njihov namen ni znan.\n_START_SECTION_\nHenge\n_START_PARAGRAPH_\nPribli\xc5\xbeno 3000 pred na\xc5\xa1im \xc5\xa1tetjem je bil zgrajen henge. Zunanji kro\xc5\xbeni nasip in jarek dolo\xc4\x8data mejo, \xc4\x8deprav je ohranjen le jarek, \xc5\xa1irok 21 metrov. Znotraj tega je bil kamnit krog, ki je imel obredni pomen. Obro\xc4\x8d iz 17 kamnov je bil oblikovan v oval, mnogi so bili v parih na vsaki strani centra. Upepeljene \xc4\x8dlove\xc5\xa1ke ostanke so pokopali na dnu nekaterih od njih, kar namiguje na osrednji "oltar". Kost, izkopana v hengeu, iz tega obdobja ka\xc5\xbee, da je bil pokopan en sam \xc4\x8dlovek in prekrit z ravno plo\xc5\xa1\xc4\x8do. Drugi kamen, znan kot Kamen z vzorcem (Pattern Stone), je le\xc5\xbeal v bli\xc5\xbeini, vzorec je vijugast. Najbr\xc5\xbe je stal pokon\xc4\x8dno v hengeu, saj je vzorec obojestranski.\n_START_SECTION_\nGrobnica s hodnikom\n_START_PARAGRAPH_\nOkoli 1000 let po tem, ko je bil zgrajen henge, se je kraj mo\xc4\x8dno spremenil. Vsi razen enega od stalnih kamnov so bili namerno po\xc5\xa1kodovani, nekateri so bili podrti, \xc5\xa1est je bilo razbitih s te\xc5\xbejimi kamni. Na njihovem mestu je bila zgrajena grobnica s prehodom. Veliko ve\xc4\x8dja gomila kot zdaj\xc5\xa1nja je najbr\xc5\xbe imela popoln krog robnih kamnov po \xc4\x8drti starega jarka henge, ki ustvarja izrazit varovalni zid okoli gomile s premerom 26 m. Pokopna komora je bila povsem zaprta v gomili namesto stene, ponovno odprte navzven, kar je posledica prenove. v komori in prehodu so na\xc5\xa1li posamezne za\xc5\xbegane in zgorele \xc4\x8dlove\xc5\xa1ke kosti, kar ka\xc5\xbee na razli\xc4\x8dne pogrebne prakse, v vsakem primeru pa na ponovno uporabo groba o\xc4\x8ditno poleg starih ostankov. _NEWLINE_Na koncu obdobja njegove uporabe je bil grob "zaprt" z velikim kamnom \xc4\x8dez vhod med dvema portalnima kamnoma.\n_START_SECTION_\nArheologija\n_START_PARAGRAPH_\nNajstarej\xc5\xa1i arheolo\xc5\xa1ki opisi segajo do okoli leta 1800. Leta 1796 je bil uvr\xc5\xa1\xc4\x8den na seznam angleseyjskih kromlehov v vali\xc5\xbeanskem registru (Cambrian Register). Leta 1802 je Rev John Skinner naredil desetdnevni izlet po otoku Anglesey in opisal, a nikoli objavil, \xc5\xa1tevilna arheolo\xc5\xa1ka najdi\xc5\xa1\xc4\x8da, ki jih je obiskal. Nazadnje je bil opis leta 1908 objavljen kot dodatek v reviji Archaeologia cambrensis. Ob obisku Bryn Celli Dduja so mu povedali, da je bila grobnica odkrita generacijo prej, ko je kmet iskal uporaben kamen. Pogled na kamnit steber je vznemiril odkritelja, toda iskanje zaklada ga je zamikala, ko je izkopal steber. _NEWLINE_Ob uplenjenih gibljivih kamnih je spomenik izkopal W. J. Hemp leta 1928/29. Razkril je veliko zaporedno uporabo na kraju samem in na\xc5\xa1el Kamen z vzorcem. \xc5\xbde takrat so ga preselili v Narodni muzej Walesa in ga nadomestili z repliko, ki stoji zunaj ob steni, vendar na obmo\xc4\x8dju izvirne gomile in blizu kraja, na katerem je bil najden. Steber so postavili pokonci, kamnito gomilo, hodnik in komoro ponovno zasuli z zemljo, a je bilo o\xc4\x8ditno veliko manj razpolo\xc5\xbeljivega gradiva kot prvotno. Dodali so \xc5\xa1e nekaj dodatnih konkretnih stre\xc5\xa1nih plo\xc5\xa1\xc4\x8d._NEWLINE_Norman Lockyer, ki je leta 1906 objavil prvo sistemati\xc4\x8dno \xc5\xa1tudijo megalitske astronomije, je trdil, da je Bryn Celli Ddu zaznamoval poletni solsticij. Takrat so se mu posmehovali, vendar so raziskave Christopherja Knighta in Roberta Lomasa leta 1997/98 pokazale, da je to res.  Steve Burrow, kustos neolitske arheologije Narodnega muzeja Walesa (Amgueddfa Cymru), je nedavno podprl teorijo o poletnem solsticiju. To je povezalo Bryn Celli Ddu z drugimi, kot so Maeshowe, Orkney in Newgrange na Irskem, ki nakazujejo zimski solsticij. Morda se vloga Newgrangea ujema z Bryn Celli Ddujem.\n_START_SECTION_\nFilm\n_START_PARAGRAPH_\nVijugast vzorec in grobnica sta prikazana v kratkem animiranem filmu Songs from Stones o nekaterih znanih arheolo\xc5\xa1kih nahajali\xc5\xa1\xc4\x8dih in artefaktih Angleseyja, ki je bil leta 2012 posnet za kulturno olimpijado.'